#### **VAATEKAAPPINI (1,5h)**

Vaatekaapin siivous tekee hyvää paitsi vaatteillesi, myös helpottaa kiireisiä aamuja. Siisti vaatekaappi pysyy helpommin järjestyksessä ja sieltä löytyy aina jotain päälle pantavaa. Vaatekaapin siivouksen voi jakaa neljään vaiheeseen: tyhjennä, karsi, huolla, järjestele ja kierrätä. (lähde <https://sinituote.fi/vinkit/vaatekaapin-siivous/>)

**> OTA KUVA SEESAWIIN KAAPISTA ENNEN TYHJENTÄMISTÄ**

#### **1.TYHJENNÄ**

* Tyhjennä vaatekaappi/laatikosto
* Imuroi hyllyt ja kaapin pohja
* Pyyhi hyllyt kostealla rätillä

**2.KARSI: Lajittele vaatteet neljään pinoon:**

1. Takaisin kaappiin laitettaviin
2. Säilöön laitettaviin sesonkivaatteisiin, esimerkiksi nyt voi jo osan talvivaatteista laittaa säilöön.
3. Likaisiin tai korjattaviin, jotka huolletaan ennen kaappiin laittamista
4. Pois heitettäviin tai annettaviin
* Älä säästä vaatteita, jotka eivät ole sinulle sopivia juuri nyt.
* Hankkiudu poisheitettävistä vaatteista eroon viemällä ne kirpparille, myymällä netissä tai lahjoittamalla hyväntekeväisyyteen> ohjeita kohdassa 5.

#### **3.HUOLLA**

* Pese tai tuuleta sesonkivaatteet ennen kausisäilytykseen laittamista.
* Silitä ryppyiset vaatteet.
* Harjaa hiukset, karvat ja muu pieni irtolika pois vaatteista teippiharjalla tai vaateharjalla
* jätä korjattavat vaatteet säilytykseen ensi viikon tehtävää varten (tämä koskee tekstiiliryhmiä)

#### **4.JÄRJESTELE**

* Viikkaa ja lajittele takaisin vaatekaappin päätyvät vaatteet. (videolla viikkausohjeita)
* Sijoita useimmin käytettävät vaatteet käden ulottuville ja harvemmin tarvittavat takariviin.
* Järjestele paidat, neuleet ja muut henkarivaatteet henkareille.
* Tarkista myös sukkalaatikko , etsi parit ja heitä sellaiset rikkinäiset pois, joita ei voi korjata
* Kausisäilytykseen pakattavat vaatteet kannattaa laittaa pukupusseihin tai laatikoihin.

> **OTA KUVA SEESAWIIN JÄRJESTETYSTÄ KAAPISTA>**

#### **5.KIERRÄTÄ**

Lue artikkeli: Lahjoita vaatteet oikein

[Lahjoita vaatteet oikein kierrätykseen ja uudelleenkäyttöön - Outi Les Pyy Outi Les Pyy](http://outilespyy.com/lahjoita-vaatteet-oikein-kierratykseen-ja-uudelleenkayttoon/)

> **Järjestä pinoihin ja OTA KUVA SEESAWIIN + KERRO minne viet ko. pinot**